Visit Site
Recommended byColombia
జరిగిన ఘటనపై మీరే ఆలోచించండి. ఆ కోడి కత్తి ఎయిర్ పోర్ట్‌లోకి ఎలా వచ్చింది. జగన్‌కి అతని తల్లి తండ్రి ఆశీస్సులు అన్నింటికంటే మించి తెలుగు ప్రజల ఆశీస్సులు ఉండబట్టి గండం నుండి గట్టెక్కాడు. ఇంత దారుణమా? అతను ఏం చెడు చేశాడయ్యా బాబూ.. నాకు తెలిసి జగన్ ఏం తప్పుచేయలేదు.. నేనొస్తే ఇలా చేస్తాను అని చెబుతున్నాడు. అన్ని వేలమైళ్లు పాదయాత్ర చూస్తున్న జగన్ మోకాళ్లు ఏమౌతాయో తెలియదు కాని.. నరమానవుడు ఇప్పటివరకూ ఎవరూ చేయలేదు. అతడు ప్రజల్లోకి పాద యాత్ర చేస్తుంటే కోడి కత్తి ఎలా వచ్చిందండీ ఎయిర్ పోర్ట్‌లోకి? ఎవరిది తప్పా? ఎవరిది రైటా అని ప్రజలకు తెలుసు. నా జేబులో చిన్న పెన్ ఉంటే ఎయిర్ పోర్ట్‌లో అడ్డుకున్నారు. అలాంటిది కత్తి కంటే పదునైన కోడికత్తిని లోపలికి ఎలా వచ్చింది? ఆ కత్తికి విషం కూడా పూస్తారు. జగన్‌ని పొడిచిన కత్తి అలాంటిది కాకూడదని కోరుతున్నా.
ఈరోజు ఆ పొడిచిన వాడికి ఎవడెవడో సర్టిఫికేట్‌లు ఇచ్చేస్తున్నారు చాలా మంచి వాడు అదీ ఇదీ అని. మీరు ఎలా నిర్ధారణ చేస్తారు. కత్తి ఎలా లోపలికి వెళ్లింది? ఎవరు ప్రోత్సహించారు? వాడిని ఎన్ని రోజుల నుండి ప్లాన్ చేసి పెట్టారు? వాడ్ని ఎన్నిరోజులుగా నటించాడు? మీ అభిమానినే అని దగ్గరకు చేరి గొంతుమీదే కత్తి పెట్టాడంటే.. ఇది ఎంత హేయమైన చర్య. దీన్ని మసిపూసి మారేడుకాయలా చేయకుండా.. ఆల్రెడీ జగన్‌తో కలిసి వాడు దిగిన ఫోటోలను నెట్‌లో హల్ చల్ చేస్తున్నాయి. ఇప్పుడు గ్రాఫిక్స్ చేసి అలాంటి ఫోటోలను చేయలేమా? అలాంటివి సెకన్ల పని? అది పెద్ద విషయం కాదు.
అసలు కత్తి ఎలా తీసుకువెళ్లాడు? ఎందుకు తీసుకువెళ్లాడు? అన్నది అన్వేషణ చేయాలి. జగన్ అభిమాని అని చెప్పి దగ్గరకు వచ్చాడు.. జగన్ ప్రేమతో అతడ్ని దగ్గరకు తీసుకున్నాడు. అది కూడా తప్పు అంటే ఏం చేయాలి. నా దగ్గరకు చాలా మంది అభిమానులు వస్తారు? వాడు నిజమైనవాడో కాదో ఎలా తేల్చాలి? ఉన్నది ఉన్నట్లు చెప్పాల్సిన బాధ్యత మీడియాపై ఉంది. మరణం అనేది ఎవరికైనా తప్పదు. నిజాన్ని చెప్పండి.. నేను తప్పుచేసినా చెప్పాలి. జరిగిన సంఘటన కలలో కూడా మళ్లీ జరగకూడదు. ఏ వ్యక్తికీ జరగకూడదు. ప్రజలకోసం పోరాడే జగన్ విషయంలో ఇలా జరగడం దారుణం. నిజా నిజాలు తెలియకుండా నిందించడం కరెక్ట్ కాదు.
చాలా మంది ఖండిస్తున్నాం అంటున్నారు. ఖండించకపోతే ఎంకరేజ్ చేస్తారా? శత్రువుని కూడా పొడవకూడదు. శత్రువు ఓటమి కోరుకో.. తప్పులేదు. నేను విద్యాలయాలు పెట్టా.. పక్కోడు పోవాలని పెట్టానా? ఇలాంటి దారుణాలు మళ్లీ జరక్కూడదు. జరిగిన విషయంపై చాలా మంది ఫోన్‌‌లు చేశారు. అందులో చాలా మంది తెలుగుదేశం వాళ్లు ఉన్నారు. అన్నా.. జగన్‌పై దాడి చేయడం దారుణం అన్నా అన్నారు. అన్ని పార్టీలు వారు తప్పే అంటున్నారు. మరికొంత మంది బస్‌లు తగలబెడదాం.. అద్దాలు పగలగొడదాం అన్నారు.. వద్దురా అని ఆపేశా అల్లర్లు సృష్టించడం కరెక్ట్ కాదని చెప్పా.. ఏది ఏమైనా ఇలాంటి దాడులు జరగటం దారుణం అన్నారు మోహన్ బాబు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.